אמיר ברנע

אמיר ברנע (נולד ב-1939) הוא כלכלן המתמחה במימון, בנקאות, ביטוח וממשל תאגידי בחברות ציבוריות. פרופסור אמריטוס בפקולטה לניהול ע"ש קולר באוניברסיטת תל אביב, ודיקן מייסד של בית ספר אריסון למנהל עסקים במרכז הבינתחומי הרצליה (שהפך לאוניברסיטת רייכמן). במקביל לתפקידיו האקדמיים, ברנע יועץ לחברות וגופי ממשל בנושאי ניהול פיננסי, השקעות פיננסיות והערכת שווי נכסים וחברות.

==ביוגרפיה==
אמיר ברנע נולד בפתח תקווה לנחמה ויוסף בורשטין. אביו היה פעיל ב"הגנה" ומורה להיסטוריה בבית הספר "אחד העם". בהמשך כיהן כמנהל מחלקת ההסברה של ההסתדרות הכללית וכסגן ראש עיריית תל אביב יפו. אמו הייתה קצינת יחסי ציבור במשטרת ישראל, ובהמשך כיהנה כמזכירה אקדמית של השלוחה התל אביבית של האוניברסיטה העברית.

ברנע שרת כקצין בחטיבת הצנחנים בגדוד 890. במלחמת ההתשה בבקעת הירדן (1969), נפצע קשה במארב מחבלים.

ברנע נשוי לרותי ואב לשני בנים ובת. אחיו הוא העיתונאי נחום ברנע.

===לימודים ופעילות אקדמית מקצועית===
ברנע סיים תואר ראשון בכלכלה ותואר שני בכלכלה ומנהל עסקים ב. בשנת 1972 השלים לימודי דוקטורט בכלכלה ניהולית באוניברסיטת קורנל במדינת ניו יורק בהנחיית הפרופסורים ו-Seymour 'Sy' Smidt. עבודת הדוקטורט שלו עסקה בניתוח פעילות מומחה (Specialist) בבורסת ניו יורק.

במהלך הקריירה האקדמית כיהן כחבר סגל בפקולטה לניהול באוניברסיטת תל אביב, וקודם בשנת 1983 לדרגת פרופסור מן המניין. בראשית שנות ה-90 הצטרף לגרעין שריכז פרופ' אוריאל רייכמן להקמת המרכז הבינתחומי הרצליה וייסד את בית ספר אריסון למנהל עסקים. בשבע שנות כהונתו כדיקן התרחב בית הספר במספר תלמידיו, קיבל את אישורי המל"ג להענקת תואר ראשון ושני וגיבש צוות של מורים וחוקרים. ברנע לימד קורסים מתקדמים בנושא כלכלת הפירמה, תורת ההשקעות ושוק ההון. בתחילת שנות ה-70 בנה קורס חדש בתורת ההשקעות, ששילב תיאוריה מימונית מתקדמת עם נתוני שוק ההון בישראל. בנוסף כיהן כמרצה אורח ומרצה עם קביעות באוניברסיטאות ניו יורק, קורנל, ויסקונסין-מדיסון ורייס בארצות הברית.

מחקריו של ברנע הם בתחום מימון הפירמה, תפקוד שוק ההון, ניהול סיכונים פיננסיים והערכת שווי ניירות ערך. הוא כתב שני ספרים וכ־60 מאמרים מקצועיים שפורסמו בכתבי עת בישראל ומחוצה לה, בין היתר Journal of Financial and Quantitative Analysis, Journal of Finance, Journal of Business, Accounting Review והוצגו בכנסים מדעיים.


בשנים האחרונות מפרסם ברנע מאמרים המנסים להציע פתרונות לסוגיות מהותיות בשוק ההון בישראל, בהם מתכונת לקביעת יכולת פירעון, ממשל תאגידי, מחיר הון, מתודולוגיות להערכות שווי, והצעות רכש וניגודי עניינים בעת הצבעות של בעלי יותר מסדרת אג"ח אחת.

במסגרת פעילותו האקדמית הוביל ברנע בשנות ה-70 וה-80 סדרת ימי עיון שעסקו בניתוח רווחיות הבנקים הישראלים, שדוחותיהם הכספיים שובשו עקב שיעורי אינפלציה גבוהים ששררו באותה תקופה. ימי העיון זכו להד ציבורי, ודווחו בהבלטה בעיתונות הכלכלית וברבעון לכלכלה. נחשף בהם הפער בין שווי מניות הבנקים שבתקופה ההיא שמחירן ווסת על ידי מנהלי הבנקים, ובין רווחיותם הכלכלית של הבנקים. תוצאות אלה הוצגו כעדות במשפט הבנקאים שנערך בראשית שנות ה-90, ואליו זומן ברנע כעד מטעם המדינה. בית המשפט התבסס על עדות זו כחלק מפסק הדין.

בשנת 2011 ייסד ברנע בשיתוף עם שלומי שוב ורקפת שני את "פורום שווי הוגן" (FVF - Fair Value Forum), שמהווה במה לדיון בסוגיות מרכזיות בתחום הפיננסי, החשבונאי והרגולטורי, בין היתר באמצעות סיקור נרחב של דיוניו בתקשורת.

===ועדות ציבוריות===
ברנע כיהן כיו"ר וחבר במגוון ועדות ציבוריות שעסקו בנושאי שוק ההון. בהן:  ועדת ברודט לשיקום חברות ציבוריות, ועדת בן בסט למיסוי, ועדה מייעצת לפיקוח על הבנקים וועדת אריאב.

ברנע כיהן כיו"ר ועדה שעסקה בניסוח מתכונת דיווח עסקי לחברה ציבורית. מתכונת זו, שמרחיבה את דיווחי החברה על מצבה העסקי ומפשטת אותם ("דוח ברנע"), אומצה על ידי רשות ניירות ערך. כללי הדיווח עליהם המליצה מחייבים את כל החברות הציבוריות בישראל.

כיהן כיו"ר ועדה שהמליצה על פריסת רשת ביטחון ממשלתית להגנה בפני ירידת ריבית לקרנות פנסיה מאוזנות. המלצות וועדה זו אומצו על ידי הרשויות ומופעלות באופן שוטף בישראל.

בנוסף, כיהן ברנע כיועץ מיוחד במנהל הכנסות המדינה בנושא יישום מתכונת למדידת רווח חייב מס בתקופת אינפלציה שהוצעה על ידי יצחק סוארי ואדוארד נאווי, והופעלה החל משנות ה-80 לקביעת הכנסה חייבת בסקטור העסקי.

===חברות בדירקטוריונים===
ברנע כיהן כחבר במספר דירקטוריונים, שהעיקריים שבהם היו דירקטוריון הבורסה לניירות ערך בתל אביב, אמות השקעות, קבוצת הביטוח מגדל ובנק הפועלים.

בתקופת כהונתו כדירקטור חיצוני בבנק הפועלים החליפה בעלת השליטה את שלמה נחמה בדני דנקנר בתפקיד יו"ר הבנק (2006). ברנע חלק בדירקטוריון ומול הרגולטור על דרך ההחלפה ומעורבות בעלת השליטה, ולביקורתו היה הד ציבורי נרחב שהתייחס לשאלות של ממשל תאגידי ועצמאות הדירקטוריון. בסמוך לכך, התבקש ברנע על ידי נציגי בעלת השליטה לפרוש מהבנק בשנת 2007.

===ייעוץ כלכלי===
בנוסף לפעילותו האקדמית עוסק ברנע, עם שותפים ואחרים, בהערכות שווי, בדיקות הוגנות ומתן חוות דעת כלכליות לחברות מרכזיות במשק בהן, בנקים, חברות ביטוח, חברות תקשורת ותשתיות.

בין חוות דעת הבולטות נמנות הערכת שווי מניות בנק הפועלים (2002), מודל פירוק הבנק לפיתוח התעשייה (2004), הסדרי חוב אפריקה ישראל (2009), דלק נדל"ן (2010) ו-אי.די.בי פיתוח בע"מ (2013) ומיזוג בנק אגוד עם בנק מזרחי טפחות (2020).

במספר חוות הדעת הוצגו קריטריונים כלכליים לבחינה והערכה של פעילות חברות ציבוריות, שחלקם אומצו על ידי בית המשפט. לדוגמה, בחוות דעת אי.די.בי פיתוח בע"מ (2013) גובשה מתכונת לקביעת יכולת פירעון של חברות ממונפות שיושמה לבחינת חדלות פירעון שנדרשת לעמידה בדרישות החוק בהקשר לתשלומי דיבידנדים לבעלי מניות. בחוות דעת אפריקה ישראל (2009) הוצגה מתכונת להסדרי חוב בחברות בעלות מבנה חוב מגוון (קצר וארוך, מובטח ולא מובטח וכו').

== ספריו==
<div class="mw-content-ltr">
*	Barnea A., Sadan S. and Schiff M., [https://searchworks.stanford.edu/view/10042841 Publishing Earnings Forecasts], Ross Institute of Accounting Research, New York University (1979).
*	Barnea A., Haugen R. and Senbet L., [https://www.abebooks.com/9780130188472/Agency-Problems-Financial-Contracting-Prentice-Hall-0130188476/plp Agency Problems and Financial Contracting], Prentice-Hall (1985),
</div>

==מאמרים נבחרים ==
<div class="mw-content-ltr">
*	Barnea, A. “[https://econpapers.repec.org/article/cupjfinqa/v_3a9_3ay_3a1974_3ai_3a04_3ap_3a511-535_5f01.htm Performance Evaluation of New York Stock Exchange Specialists],” Journal of Financial and Quantitative Analysis, September 1974, pp. 511-535.
*	Bickler, J. Barnea, A. and Babad, J., “[https://www.jstor.org/stable/1817065 Portfolio Choice, The Horizon Problem and the Investment Opportunity Set], “American Economic Review”, May 1973, pp. 140-145.
*	Barnea, A.and Downes, D., “[https://www.tandfonline.com/doi/abs/10.1080/01621459.1973.10482431 A Re-Examination of the Empirical Distribution of Stock Price Changes,] “Journal of the American Statistical Association” June 1973, pp. 343-351.

*	Barnea, A., Ronen, J. and Sadan, S., “[https://www.jstor.org/stable/244663 The Implementation of Accounting Objectives – An Application to Extraordinary items],” Accounting Review, January 1975, pp. 511-535.

*	Agmon, T. and Barnea, A., “[https://www.sciencedirect.com/science/article/abs/pii/0304393277900289 The Pricing of Marketability Services on the Eurocurrency Markets],” Journal of Monetary Economics, June 1977, pp. 359-366.

* Barnea, A., Haugen, R. and Senbet, L., [https://www.jstor.org/stable/2327095 "A Rationale for Debt Maturity Structure and Call Provisions in the Agency Theoretic Framework"], Journal of Finance, December 1980, pp. 1223-1234. 
* Barnea, A., Haugen, R. and Senbet, L., [https://www.jstor.org/stable/2327519 "An Equilibrium Analysis of Debt Financing under Costly Tax Arbitrage and Agency Problems"], Journal of Finance, June 1981, pp. 569-582. 
* Barnea, A., "[https://www.jstor.org/stable/24050382?refreqid=excelsior%3Abb86133875e6440908ffd55c36440180 The Profitability of Banks in 1982 and Their Capital Market Activities]" Banking Quarterly, July 1983, pp. 74-86 (Hebrew). 
* Barnea, A., "[https://www.idc.ac.il/he/schools/law/documents/lawreview/vol08/barnea.pdf Fair Values in Tender Offers]", Law and Business, 2008 (Hebrew).
</div>

==קישורים חיצוניים==
* 

* [https://www.tau.ac.il/profile/amirbar דף מרצה של פרופ' אמיר ברנע], באתר אוניברסיטת תל אביב

* [https://www.idc.ac.il/en/pages/faculty.aspx?username=barnea דף מרצה של פרופ' אמיר ברנע], באתר המרכז הבינתחומי הרצליה (שמו הוחלף לאוניברסיטת רייכמן)
* פרופ' אמיר ברנע, [https://www.osimhistoria.com/osim-heshbon/ep47-reform-pension הרפורמה המסוכנת שעברה מתחת לרדאר], בפודקאסט עושים היסטוריה, נובמבר 2021

* [https://www.globes.co.il/news/אמיר_ברנע.tag אמיר ברנע] בעיתון גלובס
* [https://www.calcalist.co.il/home/0,7340,L-3704-5458,00.html אמיר ברנע] בעיתון כלכליסט
* [https://www.themarker.com/misc/tags/TAG-1.4436 אמיר ברנע] בעיתון דה-מרקר

* [https://www.news1.co.il/blog/amirb/ אמיר ברנע] באתר News1 מחלקה ראשונה
* [https://www.the7eye.org.il/topic/אמיר-ברנע?filtered אמיר ברנע] באתר העין השביעית
* 
* 

==הערות שוליים==

קטגוריה:כלכלנים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קורנל
קטגוריה:סגל אוניברסיטת תל אביב: ניהול
קטגוריה:סגל המרכז הבינתחומי הרצליה: מנהל עסקים
קטגוריה:דירקטורים ישראלים
קטגוריה:ישראלים שנולדו ב-1939